ועדת מיזמי תשתית לאומיים מיוחדים ושירותי דת יהודיים, כנסת 24, פרוטוקול מספר 4, 2021-09-19 11:00

יוליה מלינובסקי: טוב.

יוליה מלינובסקי: חברים, אנחנו מתחילים את הדיון, שעה 11:00.

יוליה מלינובסקי: אני פותחת את ישיבת הוועדה.

יוליה מלינובסקי: שלום לחברי הכנסת, לנציגי הממשלה, לאנשים שרואים אותנו בזום.

יוליה מלינובסקי: היום אנחנו נדון על שני סעיפים, בעצם שלושה, כי זה פועל יוצא מתיקונים שהיו, שנשארו לנו מפרקים א' ו-ב'.

יוליה מלינובסקי: הגיענו לכל ההסכמות.

יוליה מלינובסקי: אין לנו פה משהו דרמטי בכלל.

יוליה מלינובסקי: בסוף הדיון אני אתן מספר הודעות חשובות שנוגעות לסדרי דיון בוועדה גם בתחום המטרו וגם בתחום הכשרות, אבל זה יהיה בסוף.

יוליה מלינובסקי: אז תיקחו את זה בחשבון.

יוליה מלינובסקי: זה יהיה רלוונטי לכל הגורמים, גם לכל הגורמים בממשל וגם לנציגי ציבור אחרים ולשלטון המקומי בפרט.

יוליה מלינובסקי: היועץ המשפטי לוועדה, אנא ממך, תקרא את סעיף 4.

איתי עצמון: אזכיר בעצם היכן אנחנו אוחזים מבחינת הדיון בפרקים א' ו-ב'.

איתי עצמון: הוועדה אכן דנה ב-14 בספטמבר בפרקים א' ו-ב' לחוק המוצע שאמור להסדיר את הרכבת התחתית.

איתי עצמון: בסעיף 4, שעניינו תפקידי רשות המטרו, היא רשות שתוקם במשרד התחבורה, נותרו כמה סעיפים קטנים שלא אושרו.

איתי עצמון: בעקבות דין ודברים שהיה לי עם נציגי הממשלה, אנחנו הגענו לנוסח שאני עכשיו אציג אותו, שאני מקווה שהוא עולה בקנה אחד עם הדברים שנאמרו כאן, שעלו כאן בדיוני הוועדה.

איתי עצמון: אני מדבר על סעיף 4(ג), ואני אקרא את הנוסח המתוקן.

מוסי רז: אבל לפני זה, שאלה, איתי.

איתי עצמון: כן.

מוסי רז: היית תלמיד ישיבה?

איתי עצמון: לא.

מוסי רז: לא?

איתי עצמון: לא.

משה טור פז: איפה זה אוחזים?

משה טור פז: מה אוחזים?

מוסי רז: גמר אותנו.

מוסי רז: גמר אותנו.

משה טור פז: כן.

משה טור פז: כל התיאוריות על החרדים נגמרו פה הרגע.

משה טור פז: נכון, שלמה?

משה טור פז: מי אומר אוחזים?

מוסי רז: כן.

מוסי רז: לגמרי.

שלמה קרעי: שניים אוחזין בטלית.

משה טור פז: רק תלמיד שאוחז בגמרא.

משה טור פז: לא.

איתי עצמון: סעיף 4(ג): "שר האוצר ושר התחבורה רשאים להורות, בהודעה שתפורסם ברשומות, כי רשות המטרו תקדם הקמת מסילות ברזל מקומיות בגוש דן, לרבות פעולות הנדרשות להפעלתן ותחזוקתן, בכפוף להוראות לפי פקודת מסילות ברזל.

איתי עצמון: " אני אזכיר שהסוגה שעלתה כאן בדיון ובעקבותיה נדרש השינוי היא בעצם הסמכות המאוד רחבה שהממשלה ביקשה להעניק לשרי האוצר והתחבורה להרחיב את סמכויות רשות המטרו, שאני מזכיר שהיא רשות, לפי החוק שהוועדה אישרה, היא רשות שאמורה לקדם ולנהל מטעם הממשלה את מיזם המטרו ומיזמים שנלווים למיזם הזה.

איתי עצמון: אז כרגע אנחנו מדברים על איזושהי הרחבה, ככל שתידרש וככל שהממשלה תמצא לנכון, של סמכויות הרשות.

משה טור פז: מה ההבדל, אדוני עורך הדין, בין מטרו למסילת ברזל?

משה טור פז: האם זה שלא - - - מסילת ברזל?

איתי עצמון: שאלה מאוד מאוד טובה שגם אני שאלתי בישיבות פנימיות שלי עם נציגי הממשלה.

איתי עצמון: באופן עקרוני, פקודת מסילות הברזל מסדירה בעצם שני סוגים של מסילות ברזל: מסילת ברזל ארצית, שזו רכבת ישראל, מסילת ברזל שעליה נעה הרכבת, שזה בעצם התפיסה של פקודת מסילות הברזל; ויש מסילת ברזל מקומית שהיא מסילת ברזל שאינה מסילת ברזל ארצית.

איתי עצמון: אז יכול להיות שאותה רכבת תחתית או אותו מערך המטרו יהיה מסילת ברזל מקומית או יוגדר ככה.

משה טור פז: רק להבין שוב.

משה טור פז: מסילת ברזל יודעת שהיא מקומית או ארצית?

משה טור פז: מספרים לה את זה או שהיא נולדת ככה?

משה טור פז: איך?

יוליה מלינובסקי: יש הגדרות.

יוליה מלינובסקי: יש הגדרות.

איתי עצמון: יש הגדרות בפקודה, ככה היא מוקמת.

איתי עצמון: יש הגדרות מאוד מפורטות בפקודת מסילות הברזל שבעצם תוחמות את ההבדל בין שני סוגי מסילות הברזל.

איתי עצמון: אז בעצם מה שאנחנו מכירים היום הן מסילות ברזל ארצית ומסילת ברזל מקומית.

איתי עצמון: אינני יודע איך בדיוק תוגדר אותה רכבת תחתית, כי כרגע – בוא אני אגיד לך, לפי ההגדרות הקיימות כרגע, זו אמורה להיות מסילת ברזל מקומית.

איתי עצמון: אבל יכול להיות שיהיה שינוי, הרי הוועדה עוד תדון, מה שנקרא, בהצעת חוק המטרו הגדול, בהצעת החוק הנפרדת שבעצם לא נכללת כאן בפרק כ"א להצעת חוק התוכנית הכלכלית.

איתי עצמון: ושם יהיו הסברים רחבים ומקיפים יותר.

איתי עצמון: ויכול להיות שהשאלה תיבחן גם.

משה טור פז: הדבר היחיד שהרחבתם פה זה מסילות ברזל מקומיות.

יוליה מלינובסקי: לא.

יוליה מלינובסקי: תקרא עד הסוף.

איתי עצמון: אז כאן זה רק רכיב אחד.

איתי עצמון: יש כאן איזשהו מדרג.

איתי עצמון: המדרג הראשון - - -

יוליה מלינובסקי: אם אתה זוכר, אנחנו ביקשנו להכניס פיקוח פרלמנטרי לסעיף הזה.

יוליה מלינובסקי: הבנו, לפי הצעת חבר הכנסת טופורובסקי – אחלה, הוא נתן הצעה טובה פה – לעשות מדרג.

יוליה מלינובסקי: וזה בדיוק מה שעשינו.

יוליה מלינובסקי: עשינו רמות.

יוליה מלינובסקי: מתי הם יכולים לקבל החלטות עצמאיות בלי שום דיווח, ומתי שאלה יהיו החלטות יותר כבדות משקל, השרים חייבים לקבל אישור של הוועדה הרלוונטית בכנסת.

משה טור פז: אוקיי.

איתי עצמון: נכון.

איתי עצמון: נכון.

איתי עצמון: אז בעצם אנחנו מאוד מאוד מיקדנו את הסמכות של השרים כאשר מדובר רק בהודעה ברשומות ולא בחקיקת משנה שטעונה בפיקוח פרלמנטרי.

איתי עצמון: אז מדובר רק על הקמת מסילות ברזל מקומיות בגוש דן בכפוף, כמובן, להוראות הדין הרלוונטי, פקודת מסילות הברזל.

איתי עצמון: אז זה סעיף קטן (ג).

איתי עצמון: אנחנו נוסיף עוד סעיף קטן שמסמיך את שרי האוצר והתחבורה בצו, באישור ועדה של הכנסת – תכף אני אגדיר מה זה ועדה של הכנסת – לקבוע באותו צו שרשות המטרו תקדם ותנהל מיזמים נוספים בתחום התחבורה היבשתית, והם יהיו רשאים לקבוע בצו הזה כי הוראות הפרק – הפרק הזה, פרק שמדבר על רשות המטרו ועל התפקידים שלה – יחולו לגבי אותם מיזמים נוספים בשינויים כפי שיקבעו בצו.

איתי עצמון: והצו הזה יובא לאישור ועדה של הכנסת כאשר בכנסת ה-24 זו הוועדה הזו, ועדת מיזמי תשתית ושירותי דת, שהיא ועדה שהוקמה כהוראת שעה לכנסת ה-24.

איתי עצמון: ואם לא הוקמה, זאת תהיה ועדת הכלכלה של הכנסת, שהיא הוועדה שתחום התחבורה הוא במסגרת תחומי ענייניה.

איתי עצמון: וסעיף נוסף הקובע שרשות המטרו – זה סעיף קטן (ד) – תמלא את התפקידים שנקבעו לה לפי חוק זה או לפי דין אחר.

איתי עצמון: אנחנו נמחק את התיבה שאומרת: "או שהטילה עליה הממשלה לפי סעיף קטן (ג)", מכיוון שזה יימחק.

יוליה מלינובסקי: לא רלוונטי.

איתי עצמון: הוראות הדין הכללי יחולו על סמכות הממשלה להטיל תפקידים על אותה רשות.

איתי עצמון: אני מציע שאולי נציגי משרד האוצר ירחיבו, או משרד המשפטים ירחיבו בעניין, אם הם רוצים.

יוליה מלינובסקי: זאת אומרת, פה הגענו לסיכום בדיוק כפי שאנחנו רצינו.

יוליה מלינובסקי: יש מדרג, יש תחומים שיהיו באחריות שרים.

יוליה מלינובסקי: ואם זה משהו שחורג, אז זה צריך להיות באישור של ועדת הכנסת, כי זה בדיוק אחריות פיקוח פרלמנטרי.

יוליה מלינובסקי: אני רק אעדכן בהמשך שאנחנו נצלול לפרקים אחרים ושונים.

יוליה מלינובסקי: כרגע זה פרק ג', ואחר כך בהמשך החוק.

יוליה מלינובסקי: אני כבר הבהרתי לנציגי הממשלה שאנחנו נכניס שם הרבה פיקוח פרלמנטרי בכל מיני היבטים, גם בתור ביצוע, גם בתור דיווח על הוצאות כספיות וכו' וכו', כי הדבר הזה הוא הפרויקט של מדינת ישראל בכמה העשורים האחרונים.

יוליה מלינובסקי: אז הכנסת חייבת פה לתת את הדעת.

יוליה מלינובסקי: ואנשי מקצוע ומשרדי הממשלה חייבים לדעת שיש עליהם עין ותהיה עליהם עין.

יוליה מלינובסקי: טוב, התייחסות שלכם חברי הכנסת.

מירב ליבנה: אני אשמח לכמה חידודים בהמשך להערות של היועץ המשפטי של הוועדה.

לאה גופר: רק תציגי את עצמך לפרוטוקול.

יוליה מלינובסקי: תציגי את עצמך.

מירב ליבנה: שמי מירב ליבנה מהלשכה המשפטית במשרד האוצר.

מירב ליבנה: עשינו גם תיקון קטן לסעיף 4(א).

מירב ליבנה: נוסף "מיזמים נלווים למיזם המטרו".

מירב ליבנה: זה לצורך הבהרה.

איתי עצמון: לצורך הבהרה, כי השינוי הזה כבר בוצע.

מירב ליבנה: כן, לצורך הבהרה.

מירב ליבנה: כן.

איתי עצמון: זה דבר שדובר עליו בישיבה הקודמת.

מירב ליבנה: נכון.

יוליה מלינובסקי: סעיף 4(א) כבר אושר.

איתי עצמון: כן, כן.

יוליה מלינובסקי: אנחנו מתייחסים רק לדברים שעוד לא אושרו בוועדה.

מירב ליבנה: מאה אחוז.

מירב ליבנה: וכמו שאמר היועץ המשפטי של הוועדה - - -

שלמה קרעי: רגע, אלה אותם מיזמים שמופיעים ב-4(ג)(1)?

מירב ליבנה: לא.

מירב ליבנה: אלה מיזמים שנלווים למיזם המטרו.

שלמה קרעי: איך יודעים להבדיל אילו מיזמים מותר לה ואילו מיזמים צריכים אישור?

שלמה קרעי: איך אתם מבחינים?

שלמה קרעי: מצד אחד מכניסים שנדרש אישור ועדה, מצד שני מכניסים שהכול מותר.

מירב ליבנה: אם אלה מיזמים שנדרשים לצורך היישום של הפרויקט, משהו שהוא כרוך בו, של פרויקט המטרו, אז זה ייחשב למיזמים נלווים.

שלמה קרעי: זה כבר כתוב בסעיף (ג), שאם אלה מיזמים – או סעיף (ב) גם כן.

איליה כץ: אני אחדד.

איליה כץ: המדרג הוא כזה.

איליה כץ: המדרג הוא כזה.

איליה כץ: הגדרנו את המטרו בצורה כזאת שזה גם הפרויקט עצמו בתוך המסילות התת-קרקעיות, אבל גם מיזמים שנלווים לו בצורה ישירה, כמו לצורך העניין פרויקטים של נגישות הליכתית לתחנות.

שלמה קרעי: מה שיש בסעיף (ב) בעצם.

איליה כץ: או חניון "חנה וסע" או דברים כאלה.

שלמה קרעי: הרי חלקתם ל-(ב), (ג) ו-(ג)(1) – נכון, גברתי היושבת הראש?

יוליה מלינובסקי: כן.

שלמה קרעי: (ב) זה מה שרשות המטרו יכולה לבד.

איליה כץ: נכון.

איליה כץ: זה ב-(ב).

שלמה קרעי: (ג) זה מה שצריך אישור שר.

שלמה קרעי: ו-(ג)(1) צריך אישור ועדה.

שלמה קרעי: אז מה זה (א)?

יוליה מלינובסקי: רגע.

יוליה מלינובסקי: קודם כול, חבר הכנסת שלמה קרעי, סעיף (א) כבר אושר.

שלמה קרעי: בסדר.

שלמה קרעי: אז מה אם אושר?

שלמה קרעי: מה זה "אושר"?

שלמה קרעי: הייתה הצבעה?

יוליה מלינובסקי: כן.

איתי עצמון: כן.

איתי עצמון: כאן בוועדה.

שלמה קרעי: אין הצבעות בפגרה.

יוליה מלינובסקי: בטח שיש.

יוליה מלינובסקי: זה גם פורסם.

איתי עצמון: גם כתבנו.

יוליה מלינובסקי: כל החוק הזה כבר אושר.

יוליה מלינובסקי: כל הסעיפים כבר אושרו, חוץ מהסעיף הזה.

יוליה מלינובסקי: אז כבר הייתה הצבעה.

יוליה מלינובסקי: זאת אומרת, אנחנו לא חוזרים על מה שהיה.

יוליה מלינובסקי: זה כבר עבר בוועדה.

איתי עצמון: לגופו של עניין, אני יכול להסביר.

יוליה מלינובסקי: אבל ההערה שלך היא רלוונטית.

יוליה מלינובסקי: הינה, יש פה התייחסות.

איתי עצמון: אני אסביר למה התכוונו, ואם יהיה צורך בשלב הנוסח, אנחנו נתקן.

שלמה קרעי: רגע.

שלמה קרעי: מה זה "אושר"?

שלמה קרעי: יש שלב של הגשת הסתייגויות.

יוליה מלינובסקי: היה דיון.

שלמה קרעי: סליחה, צריך להודיע לנו שיש זמן להגיש הסתייגויות.

יוליה מלינובסקי: לא.

איתי עצמון: יושבת-ראש הוועדה תגיד בסוף הדיון הזה את המסגרת לגבי הדינים הבאים.

איתי עצמון: אבל בהחלט ליושבת-ראש הוועדה יש פררוגטיבה להחליט על מסגרת הדיון לפי התקנון.

איתי עצמון: הדבר הזה נעשה בוועדות השונות.

איתי עצמון: ועדה יכולה להצביע, וגם כתבנו בסדר-היום.

יוליה מלינובסקי: אגב, היו פה נציגים - - -

שלמה קרעי: רגע.

שלמה קרעי: עד מתי אפשר להגיש הסתייגויות לחוק הזה?

יוליה מלינובסקי: החוק הזה, זהו.

יוליה מלינובסקי: הוא כבר סגור.

שלמה קרעי: מה זה "סגור"?

איתי עצמון: לא, לא.

איתי עצמון: יש לנו את פרק ג'.

יוליה מלינובסקי: רק פרק ג', שזה יהיה בהמשך.

שלמה קרעי: לא, לא.

שלמה קרעי: למה יש דיון עכשיו, אחרי שכבר הצבעתם?

יוליה מלינובסקי: כן.

יוליה מלינובסקי: יש לנו שני סעיפים.

איתי עצמון: יש כמה סעיפים שלא אושרו.

איתי עצמון: ולכן הסעיפים האלה עכשיו יוצגו.

שלמה קרעי: אז עד מתי אפשר להגיש הסתייגויות על הסעיפים האלו?

יוליה מלינובסקי: על שני הסעיפים האלו?

שלמה קרעי: כן.

יוליה מלינובסקי: כן.

יוליה מלינובסקי: בטח, אנחנו נעדכן.

איתי עצמון: הסעיפים האלה עד שהם לא אושרו, אפשר להגיש הסתייגות.

יוליה מלינובסקי: כן.

יוליה מלינובסקי: בחוק הזה אנחנו העברנו – תראה, כדי שלא יהיו פה אי הבנות.

יוליה מלינובסקי: פורסם סדר-יום.

יוליה מלינובסקי: בסדר-יום פורסם שיהיו הצבעות.

יוליה מלינובסקי: בדיון הקודם אף נכח חבר אופוזיציה, הכול היה גלוי.

יוליה מלינובסקי: לא הוגשו הסתייגויות.

יוליה מלינובסקי: לא הייתה נוכחות, לא שום דבר.

שלמה קרעי: טוב.

שלמה קרעי: בוועדות אחרות פשוט זה לא ככה.

שלמה קרעי: יש הודעה, מודיעים לך מתי.

איתי עצמון: יש ויש.

יוליה מלינובסקי: יש ויש.

יוליה מלינובסקי: אנחנו בדקנו את זה מול היועצת המשפטית של הכנסת.

יוליה מלינובסקי: ההליך הוא תקין לחלוטין.

יוליה מלינובסקי: כרגע אנחנו על שני סעיפים שעוד לא אושרו.

יוליה מלינובסקי: עליהם יהיה אפשר להגיש הסתייגויות.

שלמה קרעי: קודם כול, בעיניי, זאת התנהלות שלא מקובלת במקומות אחרים.

שלמה קרעי: לא הייתה שום הודעה על הגשת הסתייגויות.

שלמה קרעי: לכן, כדי שיהיה לי זמן להגיש הסתייגויות, אני טוען נושא חדש על שני הסעיפים האלה.

שלמה קרעי: בסדר?

שלמה קרעי: אני טוען נושא חדש.

שלמה קרעי: זה אומר שאי-אפשר לסיים את הדיון היום.

יוליה מלינובסקי: אז בבקשה.

שלמה קרעי: כדי שיהיה לי זמן להגיש הסתייגויות.

איתי עצמון: על אילו סעיפים אתם מדברים?

יוליה מלינובסקי: על אילו סעיפים?

שלמה קרעי: על הסעיפים שדנים עליהם, שעדיין לא הצביעו עליהם.

יוליה מלינובסקי: אתה לא יכול לטעון על זה נושא חדש.

שלמה קרעי: אני יכול, כי יש יועצת משפטית.

יוליה מלינובסקי: דקה.

יוליה מלינובסקי: כי היה דיון שלם לפני.

שלמה קרעי: אני טוען נושא חדש.

יוליה מלינובסקי: טוב.

יוליה מלינובסקי: אז אנחנו ניכנס - - -

איתי עצמון: באישור ועדת הכנסת.

יוליה מלינובסקי: מנהלת הוועדה, בבקשה, תוציאי עכשיו בקשה לוועדת הכנסת לדון על נושא חדש, לפי בקשה של חבר הכנסת שלמה קרעי.

איתי עצמון: על הסעיפים שעכשיו הקראתי?

שלמה קרעי: איזה?

שלמה קרעי: תגיד לי מה הם שני הסעיפים?

שלמה קרעי: שנדע להגיש הסתייגויות.

יוליה מלינובסקי: על סעיף 4(ג),(ד) ו-(ה).

שלמה קרעי: ו-(ג)(1).

יוליה מלינובסקי: מה?

שלמה קרעי: (ג) ו-(ג)(1).

איתי עצמון: בסדר.

איתי עצמון: המספור, כן.

יוליה מלינובסקי: לא.

יוליה מלינובסקי: זה סעיף 4(ג),(ד) ו-(ה).

איתי עצמון: את סעיף 4 עד (ד).

איתי עצמון: בעצם הוספנו בין לבין.

איתי עצמון: בסדר.

שלמה קרעי: אה, פה אין (ה).

שלמה קרעי: אוקיי.

שלמה קרעי: בסדר.

יוליה מלינובסקי: אוקיי.

יוליה מלינובסקי: בסעיף 19 אתה גם כן יכול לטעון נושא חדש, אם אתה רוצה, וגם בסעיף 21 אפשר.

שלמה קרעי: לא.

שלמה קרעי: אני מסתפק באחד מהם.

איתי עצמון: כן, כל מה שלא אושר.

שלמה קרעי: אני מסתפק רק ב-(ג),(ד) ו-(ה).

יוליה מלינובסקי: אוקיי.

יוליה מלינובסקי: בסדר.

איתי עצמון: אוקיי.

יוליה מלינובסקי: אז אנחנו - - -

איתי עצמון: נעבור לסעיף הבא?

שלמה קרעי: רק אני אשמח להבין גם – ניסית להסביר את - -

איתי עצמון: את המהות.

שלמה קרעי: - - היחס בין (א) ל-(ב), (ג), (ד).

איתי עצמון: כן.

איתי עצמון: אז אני אסביר את המהות.

איתי עצמון: אם יהיה צורך, אנחנו נחדד את זה גם בנוסח.

איתי עצמון: מיזמים נלווים, הכוונה היא ממש לפרויקטים שכרוכים, שהם לא עומדים בפני עצמם, הם לא Stand alone.

איתי עצמון: למשל, הקמת חניון שמשמש את המערך או מדרגות נעות שמשמשות את המערך הזה, מערך המטרו.

איתי עצמון: אם משרד האוצר רוצה להוסיף עוד דוגמאות, בבקשה.

איתי עצמון: אבל זאת הכוונה.

איתי עצמון: הכוונה היא לא מיזם עצמאי.

שלמה קרעי: הכוונה היא לדברים שיש בסעיף (ב) בעצם?

איתי עצמון: בסעיף (ג) אתה מתכוון?

שלמה קרעי: לא, (ב).

שלמה קרעי: סעיף (ב) מדבר על מה שרשות המטרו יכולה לעשות לבד, בלי אישור של שר.

איתי עצמון: רשות המטרו אמורה לעסוק בענייני המטרו.

איתי עצמון: זה מה שעכשיו הוועדה מאשרת בחקיקה הראשית.

איתי עצמון: אם רוצים להרחיב מעבר למטרו, כלומר, לדברים שלא קשורים למטרו, יש פרוצדורה.

איתי עצמון: כאשר מדובר על הקמת רכבת קלה בגוש דן, מסילות ברזל מקומיות בגוש דן, נדרשת החלטה של שני שרים, וזו הודעה ברשומות.

איתי עצמון: אבל מאוד חידדנו כאן, לא נתנו סמכות רחבה.

איתי עצמון: הסמכות היא מאוד מאוד מצומצמת.

איתי עצמון: ברור מאוד מאוד על מה מדובר.

איתי עצמון: רק רכבת קלה בדוש דן.

איתי עצמון: אם מדובר על הרחבות מעבר לשני העניינים האלה, כלומר, לא מטרו ולא רכבת קלה, אלא פרויקטים נוספים בתחום התחבורה היבשתית, כאן כבר נדרשת פרוצדורה אחרת של צו של שרי האוצר והתחבורה שיגיע לאישור ועדה של הכנסת.

איתי עצמון: כלומר, ככל שמדובר על הרחבה הרבה יותר משמעותית, נדרש פיקוח פרלמנטרי.

יוליה מלינובסקי: אוקיי.

יוליה מלינובסקי: אז, רגע.

יוליה מלינובסקי: חבר הכנסת קרעי, תראה, אתה צריך זמן כדי להגיש הסתייגויות לסעיפים האלו.

יוליה מלינובסקי: אני לא התכוונתי שזה יהיה היום.

יוליה מלינובסקי: אני התכוונתי, אם יהיו הסתייגויות, שזה יהיה עד 29 בחודש, וב-29 נעשה דיון על הסתייגויות.

שלמה קרעי: אוקיי.

מוסי רז: - - -

יוליה מלינובסקי: אז תסיר את הנושא החדש.

שלמה קרעי: אני משאיר בינתיים את הנושא החדש.

יוליה מלינובסקי: לא.

יוליה מלינובסקי: אתה לא יכול להשאיר, כי זה תוקע.

שלמה קרעי: אבל אני יכול.

יוליה מלינובסקי: אני מבקשת ממך.

שלמה קרעי: זה לא תוקע שום דבר כי אין הצבעות.

שלמה קרעי: נושא חדש תוקע הצבעות, לא תוקע שום דבר.

שלמה קרעי: אני משאיר בינתיים את הנושא החדש.

יוליה מלינובסקי: אני מבקשת ממך, דקה, כי ממילא אני לא אומרת להגיש הסתייגויות עד היום.

יוליה מלינובסקי: אני לא עושה את זה.

יוליה מלינובסקי: אני לא אעשה את זה.

יוליה מלינובסקי: אני אומרת לך, תגיש הסתייגויות עד 29 בחודש, ב-10:00.

יוליה מלינובסקי: והדיון על ההסתייגויות יהיה ב-29 כי יש לנו כבר ועדה שקבענו.

מוסי רז: קיבלנו הודעה על ביטול של הוועדה.

יוליה מלינובסקי: מה?

מוסי רז: קיבלנו הודעה על ביטול הישיבה הזאת.

יוליה מלינובסקי: לא, לא, לא.

יוליה מלינובסקי: אתה קיבלת הודעת ביטול על הפרקים האלו.

יוליה מלינובסקי: אז אנחנו נחזיר את זה כי חשבנו שנסיים את זה היום.

יוליה מלינובסקי: ב-29 בחודש יש לנו דיון ארוך בנושא של פרק ג' של המטרו.

יוליה מלינובסקי: סעיף הבא נעשה הסתייגויות ויהיה לך את הזמן להגיש הסתייגויות כמה שאתה צריך ונעשה על זה דיון, כדי לא לתקוע את ההליך, כי הנושא הזה, בינינו, הוא לא חדש בכלל.

יוליה מלינובסקי: כי זה היה בנוסח הקודם ודנו עליו גם כן.

שלמה קרעי: כי שזה שצריך אישור – אני בעד, כן?

שלמה קרעי: זה שצריך אישור של ועדת כנסת לנושאים זה, זה כן נושא חדש.

שלמה קרעי: אבל אני בעד.

שלמה קרעי: אגב, אני חושב שהעלית את זה – עקבתי – זה שהעלית את זה ושדרשת את זה, זה חשוב, אני בעד.

שלמה קרעי: אבל, שוב, הנושא החדש לא תוקע.

שלמה קרעי: ברגע שזה יתקע, אני אהיה כאן כדי להסיר אותו, בסדר?

שלמה קרעי: כרגע אני לא מסיר אותו.

איתי עצמון: לא.

איתי עצמון: כרגע הוא תוקע, כי הוועדה בעצם לא יכולה עכשיו לסיים את הדיון בסעיף שהגשת לגביו טענה לנושא חדש.

שלמה קרעי: היא לא יכולה להצביע.

איתי עצמון: נכון.

שלמה קרעי: בכל מקרה, היא לא מצביעה.

יוליה מלינובסקי: אני לא יכולה להצביע, כי יש את ההסתייגויות.

שלמה קרעי: בכל מקרה היא לא מצביעה, כי אני מגיש הסתייגויות.

שלמה קרעי: בסדר.

יוליה מלינובסקי: כי אני לא רוצה סתם לטרטר על משהו שברור לכולנו פה שזה לא נושא חדש, כי היה על זה דיון שלם בשבוע שעבר.

יוליה מלינובסקי: ואגב, הסעיף הזה שונה על פי בקשת חברי הוועדה, כי אם לא היינו עושים את זה והיינו הולכים לנוסח של הממשלה, לא היה בכלל שום פיקוח פרלמנטרי בכלל.

יוליה מלינובסקי: זאת אומרת, זה לא היה קיים.

יוליה מלינובסקי: הסעיף הזה שונה כרגע כבקשתנו.

יוליה מלינובסקי: אז תגיש הסתייגויות.

יוליה מלינובסקי: אני מבקשת ממך, תסיר את הנושא החדש, כי הוא לא רלוונטי מבחינתי.

יוליה מלינובסקי: הסתייגויות עד 29.

שלמה קרעי: לא.

שלמה קרעי: זה לא משנה.

שלמה קרעי: אני יכול להסיר ולהגיש מחדש כל עוד לא הצבעתם.

שלמה קרעי: אז לא משנה.

שלמה קרעי: אבל לפרוטוקול את אומרת שאפשר להגיש הסתייגויות על ה-29 בשעה 10:00.

יוליה מלינובסקי: עד 10:00.

שלמה קרעי: בסדר.

שלמה קרעי: אז אני יכול להסיר עכשיו.

שלמה קרעי: זה לא מפריע.

איתי עצמון: אתה מסיר?

יוליה מלינובסקי: מסיר?

יוליה מלינובסקי: יופי.

יוליה מלינובסקי: אז היועץ המשפטי.

איתי עצמון: כן?

יוליה מלינובסקי: טוב, את הדרך אתה מכיר.

יוליה מלינובסקי: תגיש הסתייגויות.

יוליה מלינובסקי: יש לנו דיון ארוך ב-29 בחודש.

שלמה קרעי: על מה אפשר להגיש בעצם?

שלמה קרעי: על הסעיף 4 ועל סעיף 19.

שלמה קרעי: אלה שני הסעיפים.

יוליה מלינובסקי: כן.

איתי עצמון: בסעיף 4 רק (ג)–(ד), כי לא אושרו.

שלמה קרעי: (ג), (ד) ו-(ה).

איתי עצמון: כן.

איתי עצמון: הרי המספור שם קצת השתנה וקצת השתבש, כי הוספנו פשוט סעיף קטן.

שלמה קרעי: כן.

איתי עצמון: סעיף 19 וסעיף 21, אלה סעיפים שלא אושרו.

שלמה קרעי: וסעיף 21.

שלמה קרעי: תגיד, כל הנושא של המתווה של המטרו לא - - -

יוליה מלינובסקי: לא.

איתי עצמון: הוועדה כרגע דנה – בדיון הקודם למעשה – בגדול בהקמה של המטרו.

שלמה קרעי: בהקמה.

שלמה קרעי: כן, ראיתי.

שלמה קרעי: שמעתי חלק מזה.

יוליה מלינובסקי: הכסף יהיה בפרק ב'.

שלמה קרעי: קיבלנו הרבה הערות לגבי בית לוינשטיין, שזה בית לוינשטיין הוא בית חולים מאוד צפוף, שאין תחנה מתוכננת לזה.

יוליה מלינובסקי: רגע.

יוליה מלינובסקי: אני אסביר לך.

יוליה מלינובסקי: דקה, דקה.

יוליה מלינובסקי: זה לא רלוונטי.

יוליה מלינובסקי: אני רוצה שיהיה פה ברור לכולם וגם למי שרואה אותנו בזום.

יוליה מלינובסקי: אנחנו לא ועדה לתכנון ובנייה.

יוליה מלינובסקי: אני לא מקבלת פה התנגדויות.

יוליה מלינובסקי: אני לא דנה על מתווה של המטרו.

יוליה מלינובסקי: איפה תהיה תחנה, איפה תהיה המסילה, זה לא בסמכותנו.

יוליה מלינובסקי: ממש לא.

שלמה קרעי: קודם כול, כן.

יוליה מלינובסקי: לא.

שלמה קרעי: אפשר להגיש הסתייגות כזו.

שלמה קרעי: אבל לא משנה.

שלמה קרעי: אני חושב שזה דבר מאוד מאוד משמעותי.

שלמה קרעי: בית חולים כזה חשוב שהמתווה לא שם תחנה לידו.

יוליה מלינובסקי: דקה.

יוליה מלינובסקי: דקה.

יוליה מלינובסקי: לא.

יוליה מלינובסקי: אני הייתי בוועדות תכנון ובנייה.

יוליה מלינובסקי: אני הייתי המון שנים בשלטון המקומי.

יוליה מלינובסקי: ישבתי שם.

יוליה מלינובסקי: אני מכירה את התהליך.

יוליה מלינובסקי: הטענות, רוב הטענות שאני שמעתי וראיתי הן טענות ענייניות.

יוליה מלינובסקי: אסור לנו בתכלית האיסור להיכנס לשם.

יוליה מלינובסקי: זו לא סמכותנו.

יוליה מלינובסקי: בשביל זה יש דרך, יש חוק תכנון ובנייה שמסדיר בצורה מפורשת: תוכנית, הגשת התנגדות, ערעור, מה קורה.

יוליה מלינובסקי: כי זה משהו שגם כן נמצא בתכנון הרבה מאוד שנים.

שלמה קרעי: טוב.

שלמה קרעי: נגיש הסתייגות.

שלמה קרעי: זה בסדר.

יוליה מלינובסקי: כן, בכיף.

יוליה מלינובסקי: עכשיו אנחנו לא ניכנס לשיקול מקצועי של רשויות המקצוע.

יוליה מלינובסקי: מה שכן, כמובן, אנחנו נצא בהמשך – זה לא עכשיו – כשיהיה לנו את חוק המטרו הגדול, אנחנו נצא לסיורים.

יוליה מלינובסקי: אנחנו נרצה לראות את זה בעיניים, כי לא פעם קרה שאנשי מקצוע ראו דברים בצורה מסוימת ונבחרי ציבור – אולי אני לא יודעת איך לעשות מסילת ברזל, אבל אני מבינה קצת באנשים, כי זה המומחיות שלנו.

יוליה מלינובסקי: ואני מאמינה שגם חלק מהערות שלנו, אם יהיו לנו, יתקבלו.

יוליה מלינובסקי: אבל זה לא כרגע.

יוליה מלינובסקי: כרגע אנחנו נמצאים בשלב של הקמה של הרשות.

יוליה מלינובסקי: בפרק ג' נתעסק בכסף.

שלמה קרעי: אבל את שמה לב שאין לך סמכות בחוק לשנות שום דבר לכל מה שנוגע למטרו.

שלמה קרעי: ברגע שהחוק עובר, זה יוצא מהידיים שלנו לחלוטין.

שלמה קרעי: יש רק פיקוח על מיזמים נוספים שלא קשורים למטרו.

יוליה מלינובסקי: לא, רגע.

שלמה קרעי: זה מה שמופיע כאן.

יוליה מלינובסקי: גם עכשיו אתה לא יכול לשנות תוואי של מטרו.

יוליה מלינובסקי: אתה לא יכול - - -

שלמה קרעי: את יכולה לדרוש, את יכולה לעכב דברים אחרים שצריכים אישור.

שלמה קרעי: כרגע אין שום דבר שטעון אישור.

יוליה מלינובסקי: אז רגע.

יוליה מלינובסקי: אבל אני הסברתי.

יוליה מלינובסקי: יש לנו מצב כזה.

יוליה מלינובסקי: עכשיו אנחנו דנים על פרק א', ב', ובהמשך פרק ג' שזה הכסף.

יוליה מלינובסקי: חוק המטרו הגדול לא יהיה עכשיו.

יוליה מלינובסקי: זה יהיה במושב החורף.

יוליה מלינובסקי: כל מה שאתה מדבר עליו יהיה רלוונטי שם.

יוליה מלינובסקי: זה לא רלוונטי כרגע, כי אנחנו לא צוללים לשלב התכנוני ולסעיפים הכבדים, בסדר?

יוליה מלינובסקי: אנחנו רק בתחילת הדרך.

יוליה מלינובסקי: אז חבר הכנסת קרעי הסיר את הנושא החדש שלו.

יוליה מלינובסקי: הסתייגויות על הסעיף הזה עד 29, שעה 10:00.

יוליה מלינובסקי: הדיון על הסתייגויות ועל הרוויזיות יהיו בסוף הדיון ב-29, בעצם כל מה – כי יש לנו דיון ארוך על פרק ג'.

יוליה מלינובסקי: ובסוף יהיה דיון על ההסתייגויות ועל הרוויזיות, כי אני בעצמי הגשתי רוויזיות על הרבה מאוד דברים.

יוליה מלינובסקי: בסדר?

שלמה קרעי: אני גם מצטרף לרוויזיות שהגשת.

יוליה מלינובסקי: אוקיי.

יוליה מלינובסקי: אז סיימנו עם ההקראה של סעיף 4.

יוליה מלינובסקי: אנא היועץ המשפטי, אנחנו עוברים לסעיף 19.

איתי עצמון: כן.

יוליה מלינובסקי: סעיף 19 בעצם נוגע למבנה של הרשות.

יוליה מלינובסקי: גם כן היו על זה ויכוחים.

יוליה מלינובסקי: אנחנו הגענו כל ההבנות.

יוליה מלינובסקי: סביר להניח שלחבר הכנסת קרעי יהיו על זה הסתייגויות.

יוליה מלינובסקי: אבל שוב פעם, כמו שאמרתי, עד 29 ב-10:00 להגיש הסתייגויות.

איתי עצמון: בכתב כמובן.

יוליה מלינובסקי: בכתב.

יוליה מלינובסקי: אולי תספיק לסדר את זה?

שלמה קרעי: תקבל את זה למייל, איתי.

איתי עצמון: מה זה?

שלמה קרעי: תקבל את זה למייל.

יוליה מלינובסקי: אתה תוכל להקדים טיפה?

יוליה מלינובסקי: לא 10:00?

שלמה קרעי: אין בעיה.

שלמה קרעי: עד יום לפני כן, בסדר?

יוליה מלינובסקי: אוקיי?

לאה גופר: זה חופשה.

איתי עצמון: זה חופשה.

יוליה מלינובסקי: אה, זה חופשה.

לאה גופר: חופשת סוכות.

יוליה מלינובסקי: אז תקדים, תקדים כמה שאתה יכול, כי הלשכה המשפטית צריכה לסדר את זה.

שלמה קרעי: אה, 28 זה חג בכלל.

לאה גופר: כן.

איתי עצמון: נכון.

איתי עצמון: הן צריכות לעבור על זה.

יוליה מלינובסקי: תעשה מה שאתה יכול.

שלמה קרעי: תדחי את הדיון בשבוע.

יוליה מלינובסקי: לא.

יוליה מלינובסקי: אני לא דוחה שום דיון.

יוליה מלינובסקי: בסדר, אז הלשכה המשפטית תתאמץ ותעשה את זה.

שלמה קרעי: אנחנו נגיש את זה עד 07:00.

יוליה מלינובסקי: מצוין.

יוליה מלינובסקי: תודה.

יוליה מלינובסקי: סעיף 19.

איתי עצמון: נציגי משרד האוצר, אתם רוצים להקריא?

מירב ליבנה: כן.

יוליה מלינובסקי: תורידי מסכה.

יוליה מלינובסקי: תגידי שם לפרוטוקול.

מירב ליבנה: שמי מירב ליבנה.

איתי עצמון: שימנה הממונה האחראי על תחום התשתיות.

מירב ליבנה: כן.

שלמה קרעי: אבל את כל פרק של המועצה המאסדרת מחקתם לגמרי, לא?

יוליה מלינובסקי: לא.

יוליה מלינובסקי: מחקנו - - -

איתי עצמון: הוא פוצל.

איתי עצמון: הוא פוצל.

יוליה מלינובסקי: הוא פוצל.

יוליה מלינובסקי: זה היה "מועצה מאסדרת" ו"ועדה מנהלת".

יוליה מלינובסקי: מה שפוצל זה המאסדרת.

שלמה קרעי: אז איך אפשר להגדיר מועצה מאסדרת שאין לה הגדרה בחוק?

שלמה קרעי: זה מופיע לפני כן.

יוליה מלינובסקי: דקה, דקה.

יוליה מלינובסקי: תשמע.

איתי עצמון: אז אני אסביר, ברשותך.

איתי עצמון: למעשה אנחנו כתבנו מעין הגדרה למועצה המאסדרת כדי בחוק הזה, שוב, שהוא חוק כרגע מאוד מאוד יחסית מצומצם, הוא אמור להיות מתוקן ולהיות חוק הרבה יותר רחב היקף שכולל המון מהותיות, בין היתר, לגבי המועצה המאסדרת.

איתי עצמון: אם תוכל לראות בסעיף 3(ג), שם בעצם מוגדרים האורגנים של רשות המטרו.

איתי עצמון: לרשות המטרו יהיו מועצה מאסדרת, שתעסוק בהסדרה של עניינים הנוגעים למיזם המטרו, שבעצם יפורטו בחוק בהמשך, ועדה מנהלת ומנהל.

איתי עצמון: וכאן, בסעיף 19, יהיה יושב-ראש מועצה מאסדרת שתמנה הממשלה ויחולו על המינוי הזה הוראות סעיף 8(ב) ו-(ג) – כלומר, הוא יהיה עובד מדינה – אותן ההוראות שיהיו רלוונטיות למנהל הרשות, הוראות שהוועדה כבר אישרה.

איתי עצמון: והודעה לגבי המינוי תפורסם באתר האינטרנט של רשות המטרו.

איתי עצמון: בעצם לקחנו ממש רק את המינימום שבמינימום של ההוראות שנוגעות למועצה המאסדרת כדי בכל זאת אפשר יהיה למנות את הוועדה המנהלת, ושילבנו אותן כאן בחוק.

איתי עצמון: כל ההוראות המהותיות של המועצה המאסדרת ותפקידיה יידונו.

שלמה קרעי: מי ממנה את המועצה המאסדרת?

שלמה קרעי: מי קובע?

שלמה קרעי: מי יושב-ראש המועצה המאסדרת?

איתי עצמון: משרד האוצר יסביר.

שלמה קרעי: שימו לב, יש פה שניים תחבורה, שניים אוצר ואחד שלא ברור מה הוא.

יוליה מלינובסקי: רגע, רגע.

מירב ליבנה: אז בדיוק בגלל זה הבהרנו.

מירב ליבנה: זאת אומרת, את המועצה המאסדרת, יש סעיפים וכל חבר ימונה על ידי גורם אחר.

מירב ליבנה: לא נכסנו לזה פה.

מירב ליבנה: אנחנו לא מקימים פה את המועצה המאסדרת.

מירב ליבנה: כאמור, זה יהיה בחלק הבא של החוק.

מירב ליבנה: את יושב-ראש המועצה המאסדרת ממנה הממשלה על פי הצעה של צוות מעין ועדת איתור שחברים בה נציג משרד האוצר ומשרד התחבורה.

שלמה קרעי: אוקיי.

יוליה מלינובסקי: אוקיי?

יוליה מלינובסקי: חברי כנסת, תמשיכו.

יוליה מלינובסקי: ואז כפועל היוצא מכל השינויים שאנחנו הגדרנו בסעיף 4 עם פיקוח פרלמנטרי וגם את סעיף הוועדה המנהלת, אנחנו גם כן – זה שינוי?

יוליה מלינובסקי: איך להגדיר את זה?

יוליה מלינובסקי: סעיף 21.

איתי עצמון: מה?

איתי עצמון: בסעיף 21?

יוליה מלינובסקי: אנחנו לא הצבענו גם עליו.

איתי עצמון: נכון.

איתי עצמון: הוא לא אושר מכיוון, לפי ההצעה המקורית של הממשלה, הייתה כאן הצעה להחיל את הוראות סעיף 14 שבעצם בוטל.

יוליה מלינובסקי: נאלצנו לשנות את הנוסח בסעיף 21.

איתי עצמון: כן.

יוליה מלינובסקי: כי עקב השינויים שעשינו - - -

איתי עצמון: זה יותר טכני.

איתי עצמון: במקום הפנייה, פשוט עוגנו ההוראות המהותיות לתוך הסעיף.

יוליה מלינובסקי: תקראי.

שלמה קרעי: מה זה אומר?

שלמה קרעי: שצריכים להיות בישיבה, ארבעת הנוכחים חייבים להיות בכל ישיבה בעצם.

יוליה מלינובסקי: כן.

שלמה קרעי: חוץ מהאחרון.

מירב ליבנה: בעצם צריך אחד מבין אחד או שניים; זאת אומרת, אחד שר ואחד מבין שניים או שלושה.

איליה כץ: משלושה או ארבעה.

מירב ליבנה: משלושה או ארבעה, סליחה.

ולדימיר בליאק: כלומר, נציג משרד התחבורה, נציג משרד האוצר - - -

מירב ליבנה: נכון.

שלמה קרעי: זאת אומרת, שני חברים זאת הדרישה לישיבה - - -

מירב ליבנה: שניים מתוך חמישה.

שלמה קרעי: שניים מתוך חמישה.

שלמה קרעי: חזק וברוך.

איתי עצמון: אני רק אוסיף, סליחה, עוד איזשהו חידוד, בעקבות הדיון בסעיף 4(ג) וההסמכה שהוצעה לתת לשרי האוצר והתחבורה להרחיב את סמכויות רשות המטרו.

איתי עצמון: הוועדה דנה בדיון הקודם בסעיף 20, בתפקידי הוועדה המנהלת, אם תראו בסעיף 20(ב), כתבנו: "נקבע לפי הוראות סעיף 4(ג) או (ד) כי רשות המטרו תקדם ותנהל מיזמים נוספים, תמלא הוועדה המנהלת את התפקידים כאמור בסעיף קטן (א)(2), ו-(4), בשינויים המחויבים, גם לעניין קידום המיזמים הנוספים.

איתי עצמון: " כמובן שאת הנוסח כאן אנחנו נצטרך להתאים לשינוי שעשינו ברמה הטכנית, להתאים לשינוי שעשינו בסעיף 4.

יוליה מלינובסקי: זאת אומרת, ההתאמה זאת היא רק מבחינת הטכנית.

יוליה מלינובסקי: הסעיף הזה כבר עבר בוועדה.

יוליה מלינובסקי: הצבענו עליו.

יוליה מלינובסקי: זה משהו שהוא הבהרה משפטית.

איתי עצמון: נכון.

איתי עצמון: זו הבהרה.

איתי עצמון: הבהרה לדיון.

יוליה מלינובסקי: אז המצב הוא כזה, יש לנו שלושה סעיפים משני הפרקים האלו שאנחנו עכשיו הקראנו.

יוליה מלינובסקי: חבר הכנסת קרעי ביקש להגיש הסתייגויות.

יוליה מלינובסקי: ההסתייגויות עד 29 בבוקר כמה שיותר מוקדם, שהלשכה המשפטית תוכל לסדר את זה.

יוליה מלינובסקי: הדיון על ההסתייגויות וההצבעות, חברי הכנסת, יהיה ב-29.

יוליה מלינובסקי: בתום דיון שקבענו – ככה:

יוליה מלינובסקי: ב-29 בחודש אנחנו קבענו דיון רחב כללי על הפרק השלישי של חוק המטרו, זה הכסף, לשמוע, להבין איפה נקודות המחלוקת, איפה יש הסכמות, מה יש לשלטון המקומי להגיד, מה יש לראשי הרשויות להגיד, לנציגי ציבור וכן הלאה.

יוליה מלינובסקי: אז שעתיים, מנהל הוועדה, תקבעי, בבקשה, לדיון הכללי הזה, התייחסות לפרק כולו.

יוליה מלינובסקי: זאת אומרת, אחר כך אנחנו לא נאפשר התייחסות כללית.

יוליה מלינובסקי: בהמשך הדיונים זו תהיה כבר התייחסות - -

איתי עצמון: קונקרטית למספר סעיפים.

יוליה מלינובסקי: - - קונקרטית לסעיפים רלוונטיים לאותו פרק.

יוליה מלינובסקי: ב-29 בחודש זה יהיה דיון כללי על פרק ג', נושא התקציב, של הגורמים הרלוונטיים.

יוליה מלינובסקי: תקבעי, בבקשה, שעתיים לדיון הזה.

יוליה מלינובסקי: ובהמשך אנחנו נדון על הסתייגויות שהגיש חבר הכנסת קרעי.

שלמה קרעי: או אחרים.

יוליה מלינובסקי: או אחרים.

מוסי רז: הוא יגיש.

שלמה קרעי: אולי גם לך תהיה איזו הסתייגות להגיש.

שלמה קרעי: מה, הכול חלק אצלך, מוסי?

מוסי רז: אני אגיש.

יוליה מלינובסקי: אנחנו עם מוסי מסונכרנים.

יוליה מלינובסקי: הכול בסדר.

שלמה קרעי: אוקיי.

יוליה מלינובסקי: או חברי כנסת אחרים, להגיש הסתייגויות.

יוליה מלינובסקי: דיון על ההסתייגויות, הצבעות, רוויזיות.

יוליה מלינובסקי: רוויזיות, אז חברי הכנסת, תיקחו בחשבון שב-29 בחודש, אחרי דיון כללי, יהיה לנו פה כמה שעות טובות.

יוליה מלינובסקי: חבר הכנסת קרעי מומחה בזה.

שלמה קרעי: אחלה אסרו חג.

יוליה מלינובסקי: מה?

שלמה קרעי: אחלה אסרו חג.

יוליה מלינובסקי: כן.

יוליה מלינובסקי: יהיו הצבעות על שלושה הסעיפים האלו, אוקיי?

יוליה מלינובסקי: בנושא הזה, הבנו.

יוליה מלינובסקי: תיקחו את זה בחשבון מבחינת לוח הזמנים שלכם.

יוליה מלינובסקי: עכשיו עוד הודעות – סיימנו?

יוליה מלינובסקי: הודעות כלליות.

יוליה מלינובסקי: אני מבקשת, גברתי מנהלת הוועדה, שהשלטון המקומי – בגלל שנושא המטרו מאוד נוגע לשלטון המקומי, וברור שיש פה הרבה, יש פה הסכמות, יש פה התנגשויות, יש פה הערות, יש פה עניינים – אני מבקשת שהשלטון המקומי יעביר לנו עד 29 בחודש מסמך בהתייחס לפרק ג' של החוק עם כל ההערות שלהם לגבי סעיפים קונקרטיים, הערות, נקודות, התייחסויות, לי, לך ולייעוץ המשפטי, שאנחנו נוכל ללמוד את זה, לעבד את זה, לנסות להגיע לכמה שיותר הבנות והסכמות.

יוליה מלינובסקי: אז אני מבקשת שזה יהיה כתוב.

שלמה קרעי: יש קבוצת ווטסאפ של הוועדה?

יוליה מלינובסקי: בטח.

שלמה קרעי: כן?

שלמה קרעי: אז אפשר להצטרף?

יוליה מלינובסקי: לא.

יוליה מלינובסקי: כי אתה לא חבר הוועדה.

שלמה קרעי: אז מה?

יוליה מלינובסקי: אי-אפשר.

שלמה קרעי: אבל אני משתתף.

שלמה קרעי: אנחנו לא חברי הוועדה.

יוליה מלינובסקי: אני גם כן משתתפת.

שלמה קרעי: רגע, אתם מחרימים את האופוזיציה גם מקבוצות ווטסאפ?

יוליה מלינובסקי: לא.

ולדימיר בליאק: לא, אתם מחרימים אותנו.

שלמה קרעי: לא, אנחנו לא מחרימים.

מוסי רז: - - - קבוצת ווטסאפ אם אתה לא חבר.

שלמה קרעי: אנחנו מבקשים שתיתנו לנו את הייצוג ההולם.

שלמה קרעי: יש ויכוח בין הקואליציה לאופוזיציה.

יוליה מלינובסקי: זה לא רלוונטי, שלמה.

שלמה קרעי: נכון, זה לא רלוונטי.

שלמה קרעי: ולכן בינתיים - - -

יוליה מלינובסקי: לא, אתה נכנסת לי באמצע דברים.

יוליה מלינובסקי: אתה תוקע את קו המחשבה שלי.

יוליה מלינובסקי: דקה.

משה טור פז: - - - שלמה.

שלמה קרעי: לא.

שלמה קרעי: אבל מה יקרה?

שלמה קרעי: אפשר להבין מה עניין המידור של האופוזיציה גם מקבוצות ווטסאפ.

יוליה מלינובסקי: לא, לא, לא.

יוליה מלינובסקי: אין שום מידור.

יוליה מלינובסקי: תעבירו שמות של חברי הוועדה לוועדת הכנסת ותצביעו על זה במליאה, ושטיח אדום.

שלמה קרעי: ממש ענייניות, גברתי היושבת-ראש.

יוליה מלינובסקי: אני מאוד עניינית, ואתה יודע את זה.

יוליה מלינובסקי: עכשיו, ככה – נו, איפה הייתי?

יוליה מלינובסקי: שלמה, תהיה בריא.

יוליה מלינובסקי: נושא של המסמך.

שלמה קרעי: אל תתפלאי אחר כך שההסתייגויות לא יהיו ענייניות.

יוליה מלינובסקי: בסדר.

יוליה מלינובסקי: אנחנו גם את זה נעבור בשלום.

יוליה מלינובסקי: מסמך, אמרתי.

יוליה מלינובסקי: לגבי השלטון המקומי, פרק ג', תנסו להעביר את זה מדויק, ענייני, כדי שאנחנו נוכל לעבד את זה ולהגיע למשהו מאחד עד 29 בחודש.

יוליה מלינובסקי: נושא נוסף – יש את פורום 24 שהקימו הרשויות שבעצם נוגע לכל מיזם המטרו.

יוליה מלינובסקי: אני מבקשת ממנהלת הוועדה לדאוג מבחינת המיקום, מקום, בוועדה על הגבלות הקורונה וכן הלאה, שתמיד בכל ועדה שקשורה לנושא המטרו יהיה נציג של הפורום הזה, נציג משפטי או כל מי שהם יבחרו לעצמם.

יוליה מלינובסקי: שיהיה נציג.

לאה גופר: פיזי.

יוליה מלינובסקי: פיזי, שיוכל להתייחס לסעיף-סעיף, לתת הוראות ולהתייחס באופן ענייני.

יוליה מלינובסקי: זה יהיה הוגן, זה יהיה ראוי, וזה יהיה שקוף.

יוליה מלינובסקי: אני כבר אומרת שאנחנו לא נוכל להעלות בזום כל סעיף וסעיף 24 ראשי רשויות ו-24 יועצים המשפטיים של אותם ראשי רשויות.

יוליה מלינובסקי: זה בלתי אפשרי וזה גם כן לא הוגן, אגב, כי סביר להניח שלכל אחד יהיה מה להגיד.

יוליה מלינובסקי: וזה יתקע את כל הדיון.

יוליה מלינובסקי: אז אני מבקשת מאותו פורום להגיע להסכמות קודם כול ביניהם, להביא לפה נציג, זה יכול להיות עורך דין או מי שהם יבחרו, שיתייחס לכל סעיף וסעיף וייתן לנו פה את זווית הראייה שלהם.

יוליה מלינובסקי: זה מה שקשור למטרו.

יוליה מלינובסקי: אם כמובן יהיה צורך בעניין שמישהו שנמצא בזום וזה מאוד מאוד חשוב שהוא יתייחס לסעיף כזה או אחר ספציפית, כמובן שזה גם אפשרי דרך פנייה למנהלת הוועדה.

יוליה מלינובסקי: אנחנו לא נחסום פה אף אחד.

יוליה מלינובסקי: אבל מצד שני אני לא אאפשר לעשות פה בזאר.

יוליה מלינובסקי: אני לא אאפשר לעשות פה אנדרלמוסיה שלמה.

יוליה מלינובסקי: זה לגבי זה.

יוליה מלינובסקי: היועץ המשפטי של הוועדה, כדי להסיר את השאלות, מה ששמענו בדיוק עכשיו מחבר הכנסת קרעי, אני מבקשת להוציא בצורה מסודרת לחברי הוועדה סדרי דיון בוועדה.

יוליה מלינובסקי: אנחנו מצביעים סעיף-סעיף.

יוליה מלינובסקי: אם עברה הצבעה, כבר אי-אפשר להגיש הסתייגויות.

יוליה מלינובסקי: שלא יהיו פה אי הבנות, שלא יהיו טענות: גנבו לי, שתו לי, אכלו לי.

יוליה מלינובסקי: לא זה ולא זה.

יוליה מלינובסקי: חבר הכנסת יעקב אשר - - -

עקבתי אחרייך כל הדרך.

יוליה מלינובסקי: איפה?

יוליה מלינובסקי: אה, בזה.

יוליה מלינובסקי: אז בבקשה, להוציא בצורה מסודרת סדרי דיון כדי שלכולם יהיה ברור מה אנחנו עושים.

יוליה מלינובסקי: קודם כול, תודה רבה שבאת.

יוליה מלינובסקי: אני רוצה להודיע, לבשר, שאני פניתי לחבר הכנסת יעקב אשר – בלי שום קשר לשום קשר, חבר יקר ואיש מקצוע, ראש עיר לשעבר, מבין ויודע וחי את הדבר הזה.

יוליה מלינובסקי: ביקשתי ממנו להתכנס לנושא של השלטון המקומי יחד עם האוצר מעין מגשר, לראות איפה הבעיות, איפה אפשר, מה ניתן, איך אפשר, מתוך הידע שלך בשלטון המקומי וגם כמובן מתוך השנים הרבות שאתה כבר בכנסת וניהלת ועדה ואתה יודע פה – אני רק יכולה ללמוד ממך.

יוליה מלינובסקי: אז ביקשתי מהאוצר וביקשתי מחבר הכנסת אשר מעין כזה לעבוד ביחד.

זה בסעיפים של ה-29.

יוליה מלינובסקי: כן.

יוליה מלינובסקי: כן.

יוליה מלינובסקי: כן.

יוליה מלינובסקי: אתה פשוט באת – אה, אתה שמעת אותי?

יוליה מלינובסקי: אז אתה כבר שמעת את כל זה.

יוליה מלינובסקי: אני לא אחזור.

יוליה מלינובסקי: אז אני מבקשת, איליה, מהאוצר – מה ששלו, שלו, איך שאופירה אסייג אומרת.

יוליה מלינובסקי: חבר הכנסת אשר יכול לתרום, צריך לתרום ואני ביקשתי ממנו והוא הסכים.

יוליה מלינובסקי: אז אנא פה תתכנסו, שיהיה לנו פה באמת שיתוף פעולה נורמלי.

יוליה מלינובסקי: זה מה שקשור למטרו.

יוליה מלינובסקי: כפי שאמרתי, ב-29 דיון שעתיים על סעיף ג', שכולם יוכלו להביא מסמך מסודר, סדרי דיון.

יוליה מלינובסקי: הצבעות בסוף הדיון על ההסתייגויות ועל הרוויזיות.

יוליה מלינובסקי: כן, אתה על המטרו?

משה טור פז: רציתי להתייחס ולומר שבין השאר מקלים גם פניות מהתארגנויות של אזרחים שעובדים אחרי קו המטרו הצפוי, ונגיד, אומרים: איפה המקום שלנו כאזרחים.

יוליה מלינובסקי: בערעורים שהם צריכים להגיש לוועדות למיניהן.

יוליה מלינובסקי: זה לא פה.

לא, אבל יש לי הצעה, יוליה.

בעניין הזה בגדול – קודם כול, את צודקת בעניין, שוועדות תכנון יש להן את הסטטוטוריקה שלהן.

יוליה מלינובסקי: נכון.

אנחנו לא הולכים להיכנס בעניינים קנייניים, בטח לא של אנשים פרטיים ולא של גופים כאלה ואחרים.

יוליה מלינובסקי: בדיוק.

אני חושב שמה כן חשוב, ואני לא יודע אם זה נעשה, נראה לי שזה לא נעשה, אולי לא עקבתי.

אני חושב שכן צריך למצוא איזה מועד, אולי לאחר הדיון ב-29, כי אנחנו בחגים וכו', לעשות איזה יום, חצי יום עיון, אני לא יודע, במשרדים של איפה, זה יכול להיות גם כאן, זה יכול להיות גם בגוף שמנהל היום.

מוסי רז: במשרדים של "כאן".

מה?

מוסי רז: לא, לא.

מוסי רז: אמרתי: במשרדים של "כאן", של "כאן 11".

אני לא יודע מי שמנהל היום את – אני לא הבנתי את בדיחה, אז כנראה חסר לי משהו.

מוסי רז: לא, כי אמרת: "יכול להיות שכאן".

מוסי רז: לא חשוב.

יוליה מלינובסקי: טוב.

יוליה מלינובסקי: לא חשוב.

יוליה מלינובסקי: מוסי, זה מסובך.

יוליה מלינובסקי: גם אני לא הבנתי.

יוליה מלינובסקי: גם אני לא הבנתי, יעקב.

יוליה מלינובסקי: זה בסדר.

אני מציע, הרי יש גורם שמטפל בזה.

אנחנו היום מסדירים אותו, נותנים לו את הסטטוטוריקה שלו, את הרשות.

אבל מי שמוביל את זה היום הוא משרד האוצר.

איליה כץ: משרד התחבורה, חברת נת"ע.

איך?

איליה כץ: משרד התחבורה, חברת נת"ע.

חברת נת"ע והכול.

אני מציע שהוועדה, שאת תיזמי יום עיון לחברי הוועדה, לא הצבעות ולא זה.

לשבת ופשוט לראות את כל הפרויקט, שידעו על מה מדברים, בלי להיכנס כרגע לזה.

יוליה מלינובסקי: הבנתי אותך.

יוליה מלינובסקי: תראה, אני חשבתי - - -

אני אוהב תמיד ללמוד את הדברים קודם כול מלמעלה ואחר כך לרדת אליהם למטה.

יוליה מלינובסקי: אני אגיד לך.

לא קשור לנושא שאם יהיה במועצת הסדרה או לא.

יוליה מלינובסקי: כן.

הדברים הללו שיבואו לדיון הם לא הבעיה.

אבל אני חושב שצריך למצוא איזשהו זמן.

יוליה מלינובסקי: אני חושבת שאתה צודק, אבל אני אגיד לך מה חשבתי.

יוליה מלינובסקי: אני חשבתי גם על זה.

לראות את המסלול, לראות איזה ערים זה הולך לשרת.

יוליה מלינובסקי: כן, כן.

לראות מה החיסכון למדינה וכו' וכו.

יוליה מלינובסקי: אבל פשוט כרגע, אני חשבתי על זה וחשבתי שאנחנו גם כן שנצא לסיורים.

זה כבר שלב שני.

יוליה מלינובסקי: זה כבר שלב הבא.

יוליה מלינובסקי: אבל חושבת שאנחנו נצא - - -

היום אפשר לעשות סיורים על תצ"א מודרך, שעושים לך את זה על המסך.

יוליה מלינובסקי: כן.

פשוט לקבל.

יופיע מנכ"ל נת"ע, יופיע איש של אגף התקציבים, יופיע איש מינהל התכנון או משהו כזה.

יוליה מלינובסקי: תראה, אני צריכה לחשב את הזמן, כי אנחנו נמצאים במסגרת חוק ההסדרים והתקציב ולוח הזמנים מטורף.

יוליה מלינובסקי: אז אולי מייד אחרי זה אפשר.

אבל יש ימים, ראשון וחמישי שאנחנו לא נמצאים כאן.

יוליה מלינובסקי: אנחנו נקיים פה ועדות.

אפשר לבוא לחצי יום, ארבע-חמש שעות.

אני חושב שזה יתרום, כי אנשים יוכלו - - -

יוליה מלינובסקי: אוקיי.

יוליה מלינובסקי: הבנתי.

יוליה מלינובסקי: אני אקח את זה בחשבון.

המלצה בלבד.

יוליה מלינובסקי: ההמלצה מתקבלת.

זה לא הסתייגות וזה לא נושא חדש.

יוליה מלינובסקי: לא.

יוליה מלינובסקי: ההמלצה התקבלה.

יוליה מלינובסקי: תן לי לראות את לוח הזמנים.

יוליה מלינובסקי: קחו בחשבון, מה שאנחנו עושים עכשיו זה רק הפרק הקטן.

יוליה מלינובסקי: החוק הגדול יהיה אחרי התקציב וחוק ההסדרים.

יוליה מלינובסקי: אז מה נישאר לנו פה?

יוליה מלינובסקי: אוקטובר וזהו.

יוליה מלינובסקי: אבל אתה צודק, כדי שאנחנו נקבל את הפרספקטיבה.

תראי, אם יהיה לנו לחץ כבד, אז נשים בצד את הנושא של הרפורמה בכשרות, שזה ייקח המון זמן.

נטפל בזה אחר כך בפיצול, ונגמור את המטרו שנה אחרי הכשרות.

יוליה מלינובסקי: הבנתי אותך.

יוליה מלינובסקי: הבנתי.

הינה, אפילו הוא עושה לי: כן, כן.

יוליה מלינובסקי: מוח יהודי, אה.

יוליה מלינובסקי: מוח יהודי.

יוליה מלינובסקי: ככה התחלת.

יוליה מלינובסקי: ככה.

אם אין ברירה, אז אין ברירה.

ולדימיר בליאק: אני חושב שאנחנו נבחן לעומק את הצעה שלך.

או-הו.

יוליה מלינובסקי: טוב.

יוליה מלינובסקי: סיימנו עם זה.

יוליה מלינובסקי: כל העדכונים שהיה לי חשוב להבהיר על מטרו הובהרו.

יוליה מלינובסקי: מנהלת הוועדה תדע איך להפיץ את זה גם כתוב.

יוליה מלינובסקי: היועץ המשפטי גם כן, ב-29, חברי הכנסת - - -

תפיצו את זה גם כן לחברים הלא רשמיים בוועדות.

יוליה מלינובסקי: איך?

יש לי מייל.

יוליה מלינובסקי: אה, באמת?

כן.

יוליה מלינובסקי: הוא כשר?

לאה גופר: כל הסיעות מקבלות - - -

יוליה מלינובסקי: המייל שלך כשר, יעקב?

יוליה מלינובסקי: הוא כשר?

מה זה כשר.

כשר למהדרין.

יוליה מלינובסקי: טוב.

יוליה מלינובסקי: זה הפרק השני שמאוד חשוב לי להבהיר עכשיו.

יוליה מלינובסקי: שוב פעם, הצבעות ב-29, תיקחו בחשבון שלא יהיו לנו פה הפתעות.

יוליה מלינובסקי: ב-30 בחודש אנחנו מקיימים דיון רחב על רפורמת הכשרות.

בלי נדר.

יוליה מלינובסקי: בעזרת השם.

את זה לא אמרתי.

יוליה מלינובסקי: שזה יהיה דיון רחב על הרפורמה עצמה – עצמו, עצמה?

לאה גופר: עצמה.

יוליה מלינובסקי: עצמה, בלי להתייחס לסעיפים ספציפיים.

יוליה מלינובסקי: שר הדתות יהיה נוכח פה בדיון.

יוליה מלינובסקי: ביקשתי ממנו והוא נענה כמובן בחיוב.

יוליה מלינובסקי: אני מבקשת, כי יש עוד הרבה מאוד זמן וזה בסדר.

יוליה מלינובסקי: אני מבקשת, מנהלת הוועדה, גם שתפיצי את זה, בבקשה, לכל הגופים הרלוונטיים: עד ה-30 בחודש, עד הדיון הכללי על רפורמת הכשרות, לקבל הערות קונקרטיות וענייניות לסעיפי החוק מגופים הרלוונטיים גם אלי, אלייך ותומר רוזנר שהוא היועץ המשפטי של הוועדה בנושא הכשרות.

יוליה מלינובסקי: זאת אומרת, אנחנו גם פה בפיצול.

יוליה מלינובסקי: איתי איתנו על המטרו, תומר על הכשרות.

יוליה מלינובסקי: מאוד חשוב שאנחנו נעבוד בצורה מסודרת.

יוליה מלינובסקי: במטרו – עד 29 בחודש; בכשרות – עד ה-30 בחודש, מכל הגופים הרלוונטיים, כמובן, משרד הדתות, הרבנות הראשית, השלטון המקומי, כדי שיהיה לנו אחר כך זמן לרכז ולהבין איפה סלע המחלוקת.

את מדברת על הערות כלליות לנוסח הקיים?

יוליה מלינובסקי: לא, לסעיפים.

מה?

יוליה מלינובסקי: לסעיפי החוק.

סעיפים.

אפשר לתת הערות על סעיפים, שוב, בגדול.

בטח לא לחברי הכנסת – את לא פונה לחברי הכנסת, אלא לגופים הכלליים.

יוליה מלינובסקי: לא, אני כרגע לא פונה לחברי הכנסת.

אבל תמיד הדינמיקה מתחילה כשפותחים את הכול.

יוליה מלינובסקי: לא, זה ברור.

יוליה מלינובסקי: אבל תוך כדי.

יוליה מלינובסקי: לא.

יוליה מלינובסקי: אבל רוצה לראות כבר עכשיו את רוח הדברים ואיפה יש את – כי תוך כדי הדברים משתנים.

יוליה מלינובסקי: למשל, פה אנחנו הכנסנו עכשיו פיקוח פרלמנטרי שדרשנו, שינינו את זה.

יוליה מלינובסקי: זה בסדר.

יוליה מלינובסקי: אבל אני רוצה לראות מכל הגופים הרלוונטיים לנושא הכשרות עד 30 בחודש את רוח הדברים, דברים כבדים, איפה יש להם בעיות.

יוליה מלינובסקי: גם יכול להיות שיהיו דברים מאוד חכמים שאנחנו נאמץ אותם, חלק ניקח, חלק לא ניקח.

יוליה מלינובסקי: אבל כדי שתהיה לנו פרספקטיבה, ושגם היועץ המשפטי של הוועדה עורך הדין תומר רוזנר יוכל להתכנס עם כל הגופים האלה לדין ודברים.

יוליה מלינובסקי: סיימנו?

יוליה מלינובסקי: יש עוד משהו שהיינו צריכים להבהיר היום?

יוליה מלינובסקי: לא.

יוליה מלינובסקי: יופי.

יוליה מלינובסקי: תודה רבה.

יוליה מלינובסקי: נפגש ב-29.

יוליה מלינובסקי: האמת, חשבתי להביא אתכם לפה גם בסוכות, אבל אמרו לי שזה לא יהיה הוגן.

יוליה מלינובסקי: אז נפגש ב-29 בחודש.

יוליה מלינובסקי: אני אחשוב על מה שאמר חבר הכנסת יעקב אשר.

יוליה מלינובסקי: אולי אם יהיה זמן נעשה את זה.

יוליה מלינובסקי: אם לא, מייד אחרי התקציב.

משה טור פז: אפשר לקבוע אצלו בסוכה.

יוליה מלינובסקי: אפשר כן אצלו בסוכה.

בשמחה רבה.

הסוכה פתוחה.

פתוחה וגדולה.

יוליה מלינובסקי: תודה רבה לכולכם.

יוליה מלינובסקי: הישיבה נעולה.